ΑΡΘΡΟ 44.

1. Κατά τη διάρκεια της μεταβατικής περιόδου, και στο βαθμό που η προοδευτική κατάργηση των δασμών και των ποσοτικών περιορισμών μεταξύ των Κρατών μελών ενδέχεται να οδηγήσει σε τιμές που είναι δυνατό να θέσουν σε κίνδυνο τους στόχους που ορίζονται στο άρθρο 39, κάθε Κράτος μέλος δύναται, χωρίς διακρίσεις και εφ’όσον δεν θίγεται η αύξηση του όγκου των συναλλαγών που προβλέπεται στο άρθρο 45 παράγραφος 2, ma εφαρμόσει για ορισμένα προϊόντα και σε αντικατάσταση των ποσοστώσεν ένα σύστημα ελαχίστων τιμών, κάτω από τις οποίες οι εισαγωγές είναι δυνατόν:

- είτε ν’ανασταλούν ή να μειωθούν προσωρινώς·

- είτε να τελούν υπό τον όρο ότι θα γίνουν σε τιμή ανώτερη από την ελαχίστη τιμή που έχει καθορισθεί για το σχετικό προϊόν.

Στη δεύτερη περίπτωση οι ελάχιστες τιμές δεν περιλαμβάνουν τους δασμούς.

2. Οι ελάχιστες τιμές δεν πρέπει να έχουν ως αποτέλεσμα τη μείωση των συναλλαγών που υφίστανται μεταξύ των Κρατών μελών κατά την έναρξη της ισχύος της παρούσης συνθήκης ούτε ν’αποτελούν εμπόδιο στην προοδευτική αύξηση των συναλλαγών αυτών. Οι ελάχιστες τιμές δεν πρέπει να εφαρμόζονται με τρόπο που να δημιουργεί εμπόδια στην ανάπτυξη μιας φυσικής προτιμήσεως μεταξύ των Κρατών μελών.

3. Αμέσως μετά την έναρξη της ισχύος της παρούσης συνθήκης, το Συμβούλιο, προτάσει της Επιτροπής, ορίζει αντικειμενικά κριτήρια για τη θέσπιση συστημάτων ελαχίστων τιμών και για τον καθορισμό των τιμών αυτών.

Κατά τη διαμόρφωση των κριτηρίων αυτών λαμβάνονται ιδίως υπόψη οι μέσες εθνικές τιμές κόστους στο Κράτος μέλος, το οποίο εφαρμόζει την ελαχίστη τιμή, η κατάσταση των διαφόρων επιχειρήσεων ως προς τις μέσες αυτές τιμές κόστους, καθώς και η ανάγκη να προαχθούν τόσο η προοδευτική βελτίωση των γεωργικών εκμεταλλεύσεων όσο και οι αναγκαίες προσαρμογές και εξειδικεύσεις στο εσωτερικό της κοινής αγοράς.

Η Επιτροπή προτείνει επίσης μία διαδικασία αναθεωρήσεως των κριτηρίων αυτών, ώστε να ληφθεί υπόψη και να επιταχυνθεί η τεχνική πρόοδος και να πραγματοποιηθεί η προοδευτική προσέγγιση των τιμών στο εσωτερικό της κοινής αγοράς.

Τα κριτήρια αυτά, όπως και η διαδικασία αναθεωρήσεως, ορίζονται ομοφώνως από το Συμβούλιο κατά τη διάρκεια των τριών πρώτων ετών από την έναρξη της ισχύος της παρούσης συνθήκης.

4. Μέχρι να τεθεί σε ισχύ η απόφαση του Συμβουλίου, τα Κράτη μέλη δύνανται να καθορίζουν τις ελάχιστες τιμές υπό τον όρο ότι θα ενημερώνουν προηγουμμένως την Επιτροπή και τα άλλα Κράτη μέλη σχετικώς, ώστε να δύνανται να διατυπώνουν τις παρατηρήσεις τους.

Μόλις ληφθεί η απόφαση του Συμβουλίου, τα Κράτη μέλη καθορίζουν τις ελάχιστες τιμές με βάση τα κριτήρια που ορίζονται ανωτέρω.

Το Συμβούλιο, προτάσει της Επιτροπής, δύναται με ειδική πλειοψηφία να επιφέρει διορθώσεις στις αποφάσεις των Κρατών μελών, αν δεν ανταποκρίνονται προς τα κριτήρια αυτά.

5. Από την έναρξη του τρίτου σταδίου και στην περίπτωση που για ορισμένα προϊόντα δεν θα είχε καταστεί δυνατό να καθορισθούν τα προαναφερθέντα αντικειμενικά κριτήρια, το Συμβούλιο, προτάσει τις Επιτροπής, δύναται με ειδική πλειοψηφία να τροποποιεί τις ελάχιστες τιμές που εφαρμόζονται στα προϊόντα αυτά.

6. Τέλος της μεταβατικής περιόδου συντάσσεται πίνακας των υφισταμένων ακόμη ελαχίστων τιμών. Το Συμβούλιο, προτάσει της Επιτροπής, με πλειοψηφία 9 ψήφων σύμφωνα με τη στάθμιση των ψήφων που προβλέπει το άρθρο 148 παράγραφος 2 εδάφιο 1 καθορίζει το εφαρμοστέο καθεστώς στο πλαίσιο της κοινής γεωργικής πολιτικής.